Massa Marittima

Massa Marittima a l'é na comun-a dla Toscan-a d' 8.805 abitant, an provincia ëd Grosset.

 Stòria 
La sità a resta an s'na colin-a andoa na popolassion a l'era anstalà da la preistòria.

J'etrusch e ij roman a l'han ësfrutane ij tesòr dla colin-a metalìfera: mineraj d'aram, ëd zinch, ëd piomb, ëd fer e d'argent.

La stòria dla sità medieval a ancamin-a dl'835, cand dij pirata grech a dësblo la sità episcopal ëd Populonia.
Ël vësco as arpara antlora leugn a l'anterior dle tère, an sla colin-a ëd Massa.
Ant ël cors dij sécoj, la richisia e la potensa dij vësco a séghito a chërse, dzortut grassie a le taje an sl'estrassion dij metaj.
Comsëssìa, dël 1228 j'abitant ëd la sità a fan valèj ij sò drit e Massa a dventa na comun-a lìbera.
La richëssa ëd sò teritòri a òbliga la sità a difend-se con energìa contra ij sò vzin pi potent, ma dël 1365 a tomba sota l'autorità ëd Sien-a.

 Leu d'anteresse 
 Ël Palass comunal
 Palass Pretòri
 Ël dòm ëd San Cerbon
 La cesa ëd Sant Agustin
 Ël Musé d'art e dë stòria dle min-e
 La Fortëssa dij senèis

 Aministrassion 
Ël sìndich a l'é Lidia Bai (dal 14/06/2004 -second mandà: 2009-).

 Anliure esterne 

 Sit istitussional